Grafinių įtaisų sąsaja

Grafinių įtaisų sąsaja (; GDI) – viena Microsoft Windows operacinės sistemos branduolio dalių, naudojama atvaizduoti grafinius objektus (pvz., linijas, taškus, spalvas, tekstą) išvedimo įrenginiuose (pvz., monitoriuje, spausdintuve). Dažniausiai yra naudojamas piešti įvairius dvimačius objektus – langus, kitus paprastus interfeiso elementus. Kai piešimo greitis yra kritinis, naudojamos specialios bibliotekos (DirectX, OpenGL).

 GDI+ 
Nuo Windows XP versijos, su operacine sistema diegiamas naujos kartos GDI+ komponentas, papildantis senesnį GDI. GDI+ prie tradicinės GDI grafinių galimybių prideda galimybes naudoti alfa permatomumą, perėjimą, suliejimą, sudėtingesnį piešimo kreivių nurodymą, vidinį šiuolaikinių grafikos bibliotekų palaikymą (JPEG, PNG), giminingų (affine) transformacijų palaikymą dvimačiams vaizdams.

GDI+ komponentas naudojamas ir Microsoft .NET, kur yra System. Drawing vardų srities klasės, skirtos naudotis GDI+ galimybėmis.

GDI+ savo struktūra bei panaudojimu yra panaši į Apple Quartz 2D posistemę ir atviro kodo libart bei Cairo bibliotekas.

Kategorija:Operacinės sistemos